Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 569/14/8803	Košice II, 7.5.2015
EEČ : 2-64-139-2015

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1, odsek 3 Trestného zákona číslo 140/1961 Zbierky zákonov v znení zákona číslo 457/2003 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
V trestnej veci vedenej proti obv. XXXXX,  nar. XXXXX pre trestný čin podvodu podľa § 250 ods. 1, ods. 3 Trestného zákona účinného v čase spáchania skutku

lebo trestné stíhanie je neprípustné, preto že je  trestné stíhanie premlčané,

Odôvodnenie:
Uznesením vyšetrovateľa Okresného riaditeľstva PZ XXXXX, odboru kriminálnej  polície, sp. zn. XXXXX zo dňa 31.12.2003  bolo podľa   § 163 ods. 1 Trestného poriadku vznesené obvinenie pre trestný čin podvodu podľa § 250 ods. 1,ods. 3 Trestného zákona za skutok tak, ako je uvedený vo výrokovej časti tohto uznesenia.

	Uznesením vyšetrovateľa Okresného riaditeľstva PZ XXXXX, Úradu justičnej a kriminálnej polície, úradu justičnej polície XXXXX, sp. z. XXXXX zo dňa  12.08.2008 bolo podľa § 228 ods. 2 písm. a/ Trestného poriadku prerušené  trestné stíhanie proti obv. XXXXX pre trestný čin podvodu podľa § 250 ods. 1, ods. 3 Trestného zákona účinného v čase spáchania skutku  pre neprítomnosť  poškodených XXXXX a XXXXX.

Uznesením vyšetrovateľa Okresného riaditeľstva PZ XXXXX, odboru kriminálnej polície XXXXX, sp. zn. XXXXX zo dňa 01.12.2014 bolo podľa § 228 ods. 5 Trestného poriadku pokračované v trestnom stíhaní obvineného XXXXX.

Vyšetrovateľ Okresného riaditeľstva PZ XXXXX, odboru kriminálnej polície XXXXX dňa 04.05.2014 predložil na Okresnú prokuratúru XXXXX XXXXX spsivý materál s návrhom na zastavenie trestného stíhanie proti obv. XXXXX pre trestný čin podvodu podľa § 250 ods. 1, ods. 3 Trestného zákona účinného v čase spáchania skutku podľa § 215 ods. 1 písm. d/ Trestného poriadku s poukazom na § 9 ods. 1 písm. a/ Trestného poriadku.

Skutok, pre ktorý bolo vznesené obvinenie XXXXX bol právne kvalifikovaný ako trestný čin podvodu podľa § 250 ods. 1, ods. 3 Trestného zákona účinného v čase spáchania skutku, pričom dátum spáchania, teda aj dokonania trestného činu je v tomto prípade mesiac september 2000 a pri uvedenom trestnom čine je trestná sadzba odňatia slobody jeden až päť rokov.

Je potrebné pritom poukázať, že vyšetrovateľ  v čase od prerušenia trestného stíhania  od 12.08.2008 až do vydania  uznesenia o pokračovaní trestného stíhania  do 01.12.2014 nevykonal žiadne procesné úkony smerujúce k trestnému stíhaniu obvineného.

Podľa § 67 ods. 1 Trestného zákona účinného v čase spáchania trestného činu trestnosť činu zaniká uplynutím premlčacej doby, ktorá je:

a)	dvadsať rokov, ak ide o trestný čin, za ktorý tento zákon v osobitnej časti dovoľuje uložiť výnimočný trest.
b)	desať rokov, ak je horná hranica trestnej sadzby odňatia slobody najmenej desať rokov,
c)	päť rokov, ak je horná hranica trestnej sadzby odňatia slobody najmenej tri roky,
d)	tri roky pri ostatných trestných činoch.

(2) Do premlčacej doby sa nezapočítava doba, po ktorú nebolo možné páchateľa postaviť pred súd pre zákonnú prekážku, ani doba, po ktorú sa zdržoval v cudzine.

(3) Premlčanie trestného stíhania sa prerušuje

a)   oznámením alebo vznesením obvinenia  pre trestný čin, o premlčanie ktorého ide, ako aj po ňom nasledujúcimi úkonmi vyhľadávacieho orgánu, vyšetrovateľa, prokurátora alebo súdu smerujúcimi k trestnému stíhaniu páchateľa,

alebo

b) ak páchateľ spáchal v premlčacej dobe trestný čin nový, na ktorý tento zákon ustanovuje trest rovnaký alebo prísnejší.

(4) Prerušením premlčania sa začína nová premlčacia doba.

Premlčacia lehota nebola v zmysle nižšie uvedených zákonných dôvodov prerušená u obvineného, pretože trestné stíhanie bolo prerušené pre neprítomnosť poškodených, ktorých sa doposiaľ nepodarilo vypočuť.

Vzhľadom  na trestné sadzby trestného činu podvodu  podľa § 250 ods. 1, ods. 3 Trestného zákona účinného v čase spáchania skutku a aktuálne odpisy  z registra trestov obvinených je možné konštatovať, že k premlčaniu trestného stíhania u obv. XXXXX došlo 13.08.2013.

	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

	Podľa § 9 ods. 1 písm. a/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené,  ak je trestné stíhanie premlčané.

Podľa § 2 ods. 1 Trestného zákona  trestnosť činu sa posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší. Pre obvineného je priaznivejšie postupovať podľa zákona účinného  v čase spáchania skutku.

Vzhľadom na vyššie uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. V trestnom stíhaní sa však pokračuje, ak  obvinený vyhlási do troch dní odvtedy, čo mu bolo uznesenie o zastavení trestného stíhania oznámené, že na prejednaní veci trvá.

JUDr. Igor Tokár
prokurátor